เคยฟินกับชีสทาร์ตแบรนด์นี้ที่ญี่ปุ่นแล้วครั้งนึง ตอนนั้นจำได้ยังบอกเพื่อนอยู่เลยว่าอยากให้มีแบบนี้ที่เมืองไทย พอกลับมาไทยไม่ถึงเดือนเท่านั้นแหละ ชีสทาร์จก็ตามมาให้ฟินถึงที่ ????

ร้านอยู่เยื้องกับร้านคริสปี้ครีม สังเกตช่วงนี้คนจะต่อแถวเยอะกว่าร้านอื่น มีโซนด้านหลังร้านให้นั่งทานที่ร้านได้ 

วันนี้มาต่อแถวไม่ยาวเลยค่ะ ประมาณ 5 นาทีก็ได้สั่งแล้ว สงสัยคนเริ่มซาไม่ค่อยเห่อแล้ว หรือว่าอาจจะเป็นช่วงที่คนยังไม่ค่อยเยอะด้วย เวลาประมาณ บ่ายโมง แรกๆก็จะมีพนักงานค่อยจดออเดอร์ให้ก่อน แล้วเอาใบออเดอร์ไปจ่ายเงินที่แคชเชียร์ 

เค้ากำหนดให้ 1 คนสามารถซื้อชีสทาร์ตไซต์มินิได้แค่ 6 ชิ้นค่ะ แต่แบบอื่นสั่งได้ไม่จำกัด ก็เลยสั่งมินิ 6 ชิ้น ได้มาเป็นแพ็คเกจ รสออริจินัล 3 ชิ้น ชาเขียว 3 ชิ้น ทั้งหมด 495 บาท ( ชิ้นละ 75 บาท )

รสชาติโดยรวมก็คล้ายๆที่โตเกียว อร่อย ทานได้เรื่อยๆ แต่บรรยากาศนั้นแน่นอนทานที่โตเกียวต้องฟินกว่า ถามว่าชอบรสไหนมากกว่า ก็ชอบทั้งสองรสค่ะ อร่อยเหมือนกัน ชาเขียวก็มีกลิ่นชาเขียวนิดหน่อย ถ้าคนชอบทานชีสต้องชอบค่ะ 

พนักงานบริการดี มีพนักงานคนญี่ปุ่นด้วยพูดไทยได้นิดหน่อย ตะโกนพูดภาษาญี่ปุ่นอยู่หน้าร้าน ระบบจัดการคิวเค้าโอเคเลย ไม่ต้องรอนาน